時交趾大亂，十二使君爭長。南晉王昌文、天策王昌岌名為交趾之君，實則偏安古螺，不能號令群雄。南晉王索貢於帝，帝不許，遂與天策王圍華閭。帝懼，遣子丁璉入質，二王執之。二王縛璉於竿上，謂帝曰：「不降則殺璉。」帝怒曰：「大丈夫以功名自許，豈效兒女之愛子耶！」拈弓欲射璉。二王大驚，遂班師焉。群臣以帝戰無不勝，尊帝為「萬勝王」。